कश्मीर के सवाल पर नाम लिए बगैर बोले- 'जहां जालिम होगा, उसके खिलाफ आवाज उठाऊंगा'
Shahid Afridi Controversy; Criticizes Indian Government for Kashmir Issue पाकिस्तान के पूर्व कप्तान शाहिद अफरीदी एक बार फिर चर्चा में हैं। अक्सर भारत के खिलाफ बयान देने वाले पूर्व पाकिस्तानी क्रिकेटर ने भारत सरकार को बिना नाम लिए जालिम कहा
पाकिस्तान क्रिकेट टीम के पूर्व कप्तान शाहिद अफरीदी ने भारत के प्रधानमंत्री नरेंद्र मोदी को जालिम कहा है। 43 साल के अफरीदी इस समय दोहा में लीजेंड्स लीग क्रिकेट खेल रहे हैं। फाइनल से पहले जब अफरीदी से कश्मीर के हालात और भारत के प्रधानमंत्री पर उनके बयान के बारे में पूछा गया तो अफरीदी ने कहा, 'दुनिया में जहां जालिम होगा, मैं उसके खिलाफ आवाज उठाऊंगा। फिर चाहे वह किसी भी देश और धर्म का हो।'
सोमवार को इस पूर्व क्रिकेटर के बयान का वीडियो सोशल मीडिया में पोस्ट हुआ, जिस पर भारतीय उन्हें खूब ट्रोल कर रहे हैं।
पहले पढ़िए अफरीदी का पूरा बयान...
'मेरी एक सेम चीज है, अगर दुनिया में कहीं जालिम आदमी होगा और कहीं मजलूम होगा, जिसके ऊपर जुल्म होगा, चाहे किसी भी रिलीजन से हो मैं हमेशा बात करूंगा। नो डाउट मैंने कश्मीर के हालात पर हमेशा बात की है, अगर कोई नॉन मुस्लिम होगा, वो पाकिस्तान में होगा, इंडिया या दुनिया के किसी भी कोने में होगा जालिम, जालिम ही होता है, मजलूम, मजलूम ही होगा।' 
तिरंगे पर दिया ऑटोग्राफ 
इससे पहले अफरीदी एक फैन को तिरंगे पर ऑटोग्राफ देते दिखे थे। उसके बाद उन्हें भारतीयों ने सोशल मीडिया पर खूब ट्रोल किया।
लीजेंड्स लीग का फाइनल खेल रही है अफरीदी की टीम
शाहिद अफरीदी की टीम एशिया लायंस इस समय वर्ल्ड जायंट्स के खिलाफ लीजेंड्स लीग का फाइनल खेल रही है।
यासीन मलिक के समर्थन में पोस्ट किया था
अफरीदी ने पिछले साल मई में जम्मू कश्मीर लिबरेशन फ्रंट प्रमुख यासीन मलिक के समर्थन में पोस्ट किया था। उन्होंने लिखा था, 'भारत के मानवाधिकार हनन के खिलाफ आलोचना करने वालों की आवाज दबाने के लगातार प्रयास काम नहीं आएंगे। यासीन के खिलाफ मनगढ़ंत आरोप कश्मीर की आजादी के संघर्ष को रोक नहीं पाएंगे।'
यासीन मलिक टेरर फंडिंग मामले में जेल की सजा काट रहा है। मलिक ने टेरर फंडिंग की बात कबूल की थी। वह दिल्ली की तिहाड़ जेल में बंद है। 